**STYRETS ÅRSBERETNING FOR SESONGEN 2016/2017**

**Styrets sammensetning:**

Leder: Tormod Daling

Kasserer: Magnus Staven

Styremedlem: May Britt Bjorøy

Vegar Ukkelberg

Grete Bratsvedal (frem til medio august)

Per Ole Klingen (fra medio august)

**Styrets arbeid:**

Det er gjennomført fire styremøter, ett i april, ett i mai, ett i september og ett i mars, samt god kontakt styret mellom på telefon, meldinger og facebook. Som de tidligere år har det vært fokus på gjennomføring av KM par og KM lag, samt seriemesterskapet, som denne sesongen på nytt igjen ble arrangert i både 3. og 4.divisjon.

Ingen klubber har gjennomført rekrutteringskurs. Kretsstyret har fortsatt ambisjoner med mere rekruttering, og oppfordrer alle klubber til å sette i gang kurs.

**Medlemstallet i kretsen er slik:**

**Standard Junior I-medlem Totalt (I fjor)**

Bindalseidet BK 18 18 18

Grong BK 26 26 25

Inderøy BK 20 2 22 27

Levanger BK 6 1 7 7

Malm BK 21 21 21

Mære/Sandvollan BK 10 10 12

Namsos BK 25 25 27

Nærøysund BK 22 22 19

Overhalla BK 24 24 22

Snåsa BK 34 1 35 38

Steinkjer BK 31 31 29

Verdal BK 21 1 22 19

Åsen/Frosta BK 28 28 31

Totalt: 291 295

Antall klubber: 13

Bare på de siste seks årene har antallet medlemmer i kretsen gått fra 367 til 295, en nedgang på over 20 %. Det er drastisk. Heldigvis har nedgangen det siste året ikke vært av betydning.

Steinkjer Bridgeklubb har igjen arrangert og gjennomført Steinkjer Open med stor deltakelse. For fjerde året på rad samlet de over 36 par til parturneringen lørdag. I år var det rekorddeltakelse med hele 40 par. Også på søndag da det var lagturnering var deltakelsen stor, i år på 16 lag.

Inderøy forsøkte seg også på forbundsturnering i påska. Namsos prøvde like etter nyttår. Det ble to par for lite i Inderøy, som samlet 18 par. Bare 16 par møtte i nyttårscupen i Namsos. Så i år var det på nytt bare Steinkjer som klarte å samle nok par. Men de samlet masse spillere. Så en stor honnør til dem for det.

Inderøy Bridgeklubb måtte også avlyse kretsturneringen Øyna adventscup. Denne ser ut til å snart være historie, da nedgangen der har vært stor i antall påmeldte de siste årene.

Vegar Ukkelberg representerte kretsen på Bridgetinget i juni 2016.

**Turneringer arrangert av kretsen:**

**KM mix** ble forsøkt gjennomført sammen med kretsturneringen Øyna adventscup. Det holdt ikke, da bare 11 par var påmeldt innen fristen. Her må nok noe gjøres!

**KM par**

Kretsen hadde en plass til disposisjon. På grunn av bra deltakelse fikk kretsen sende to par til finalen som ble spilt i Lyngdal i september.

Turneringen ble arrangert på Sjøåsen og samlet 24 par.

Resultater:

1 Sigbjørn Færøvik – Pål Arne Mediå

2 Eivind Mediaa – Morten A Rosset

I finalen ble begge parene under middels. Sigbjørn og Pål Arne ble på 28.plass med 49,9 % og Eivind og Morten havnet nummer 45 med 46,4 %.

Tidligere medlem i kretsen Kristoffer Hegge (nå Østfold og Follo) tok en pen tredjeplass sammen med Allan Livgård. Vinnere ble Øyvind Saur og Jon Aabye.

**KM lag**

Turneringen ble arrangert på Steinkjer. Fri påmelding i to puljer samlet 7 lag i A-puljen og 9 lag i B-puljen. Det ble kåret kretsmestere i begge puljer.

Resultater A:

1 Steinkjer BK 1 (O Ukkelberg, R Midjo, Olav Andersen, J A Moe og S Asp)

2 Namsos BK (P A Flått, E Flått, J A Ringseth og P A Eide)

3 Steinkjer BK 2 (T Herstad, A Nymoen, M Palagi, B Kvaran og T Daling)

Resultater B:

1 Inderøy 2 (T Daling, A Daling, T Hoff og O Nergård)

2 Grong BK (H A Furulund, E Mediaa, Morten A Rosset, B I Aasbø og L B Løvaas)

3 Åsen/Frosta BK (E Berg, N Henninen, T Berg og B Hokstad)

**Seriemesterskapet 2016/2017** ble i vinter arrangert for både 3. og 4.divisjon. I to sesonger har det vært 3.divisjon utenfor Nord-Trøndelag Bridgekrets, så kretsen er glad for å ha fått tilbake arrangementet for divisjonen.

Hyggelig var det at antallet påmeldte i 4.divisjon fikk en økning, og to lag rykket opp.

Arrangementet gikk ikke helt etter ønsket mal. Leder i kretsen tar på seg skyld i dårlig resultatservice og ledelse, først og fremst etter vansker med å få tak i en egnet ekstern turneringsleder. Det ble skaffet en urutinert turneringsleder, men han har stor internasjonal erfaring gjennom landslagsspilling fra flere år tilbake. Leder beklager arrangementet, og takker samtidig hele kretsen for god deltakelse. Spesielt en stor takk til Steinkjer Bridgeklubb som hadde fire lag med.

I tillegg var lokalene kalde og utrivelige, spesielt første helg.

I år deltok 18 lag fra kretsen, med følgende resultat:

2.divisjon: 1 lag fra kretsen. God plassering og opprykk på lag Flakstad (Alexander Flakstad, Håkon Bogen, Rune Kvaran, Bjørn Kvaran, Per Arne Flått og Geir Enge). Kretsen ønsker lykke til neste år.

3.divisjon: 5 lag fra kretsen. Lag Ringseth sitt lag vant avdelingen og sikret opprykk til 2.divisjon neste år. På laget spilte Jørn Arild Ringseth, Håkon Kippe, Kristoffer Hegge og Petter Aulid Eide. Kretsen ønsker lykke til neste år.

Kretsen hadde gode resultater elles også. Lag Daling (Daling, Herstad, Holmen og Nymoen) tok andreplassen foran lag Sylten (Sylten, Saur, Davidsen, Flått og Færøvik). Lag Kjønnøy (Kjønnøy, Klingen, Berg og Christensen) tok fjerdeplassen og lag Staven (Staven, Grønnesby, Finanger, Øvereng og Hojem sikret sjetteplassen. Ingen lag frå avdelingen rykket ned. 4.divisjon: 12 lag fra kretsen. Steinkjer BK (Saur, Nitter, Bruen Olsen og Dahlen) vant suverent foran Verdal BK (Tuseth, Tuseth, Nevermo, Lerfald og Myhre).

**NM klubber**. Fem lag fra kretsen. Inderøy og Steinkjer 2 ble utslått etter 1. og 2.runde. Namsos røk ut mot Snåsa i 3.runde. Snåsa røk ut mot Heimdal i 4.runde. Heimdal vant senere finalen. Steinkjer 1 gikk helt til finalen som ble arrangert av Nøtterøy og spilt i Tønsberg. Spesielt i 5.runde var det spennende, da Mo ble slått på poengtelling etter 40 spill. I finalen ble det tøft for laget, men kretsen synes likevel det var hyggelig at et lag fra kretsen igjen tok seg helt frem til finalespillet.

**Nasjonalt:**

I Steinkjer Open Par vant Gunn Tove Vist sammen med Christer Kristoffersen. De beste resultatene fra medlemmer av kretsen var som følger:

3 Espen Flått – Karl Morten Lunna

4 Sigbjørn Færøvik – Pål Arne Mediå

6 Jørn Arild Ringseth – Allan Livgård

8 Lorents B Nitter – Reidar Bruen Olsen

10 Arild Kjønnøy – Anders Holmen Gundersen

11 Olav Ukkelberg – Jan Arve Moe

14 Ragnar Davidsen – Robert Althe

19 Odd Inge Hovd – Ove Reidar Holmen

20 Annar Dahlen – Harald Saur

Sist sommer var det igjen festival i Fredrikstad. Anders Holmen Gundersen vant juniorturneringen sammen med Christian Bakke. Mange nord-trøndere tok turen til Gamlebyen.

**Websiden** driftes i dag av kretsens leder. Likevel er det ønskelig med innsats fra medlemsmassen ellers i kretsen, slik at flere nyheter kan legges på nett.

**Tanker fremover**

Rekruttering er fortsatt et nøkkelord kretsen bør jobbe videre med. Det samme er utdanning og kursing av turneringsledere, og ikke minst personer på klubbnivå som kan drifte klubbene med regnskap i ruter.

Per Nordland tar imot påmelding for å holde kurs i ruter, og kretsen er villig til å støtte de som er interessert. Vi trenger engasjerte og dyktige folk på lokalplanet.

Nord-Trøndelag Bridgekrets

v/leder Tormod Daling